OzLabs/hebrew-wiki-articles huggingface dataset:
צ'ארלס תומאס (מושל דלאוור)

צ'ארלס תומאס (באנגלית: Charles Thomas; ) היה עורך דין ופוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כחבר בית הנבחרים והסנאט של דלאוור וכמושל דלאוור ה-25 מיוני 1823 ועד ינואר 1824.
==ראשית חייו==
צ'ארלס תומאס נולד במחוז ניו קאסל שבדלאוור, כבנם של צ'ארלס וסוזאנה מקמלוט תומאס. אביו היה אחד מזקני הכנסייה הפרסביטריאנית של ניו קאסל ונשיא חברת הכבישים של דלאוור. צ'ארלס הצעיר נשא לאישה את אלייזה סטופס, ולשניים נולדה בת אחת בשם אלייזה.

לא ידוע על גורלה של רעייתו של תומאס, אך ידוע שבתו טופלה על ידי ד"ר ג'ון רמזי מוילמינגטון עד שמלאו לה עשר, ולאחר מכן היא עברה עם אחותו של אביה, סאלי, שנישאה לוויליאם ט. ריד, חברו של תומאס לספסל הלימודים, ונכדו של ג'ורג' ריד. ויליאם וסאלי חיו בביתו של תומאס.
==קריירה פוליטית==
תומאס למד בפרינסטון קולג', ולמד משפטים בהדרכתו של ג'ורג' ריד הבן. ב-1813 הוא התקבל ללשכת עורכי הדין של דלאוור והחל לעסוק במקצוע בניו קאסל. הוא כיהן כחבר בית הנבחרים של דלאוור ב-1818 ובסנאט של דלאוור בשנים 1822–1823. בשל היותו יושב ראש הסנאט ב-1823, עם מותו של המושל ג'וזף הזלט, הוא החליפו. תומאס כיהן כמושל דלאוור מ-24 ביוני 1823 ועד 20 בינואר 1824.

תומאס המשיך לקדם כמה נושאים שקודמו על ידי מושלים קודמים לשיפור מערכת החינוך הציבורית. כפי שמתואר בספרו של קרול הופקר "דמוקרטיה בדלאוור", "'בזמנים קשים אלו', העיר המושל תומאס ב-1824, 'זה נראה ניסוי מסוכן למדי לאפשר לדור אחד לחיות בבורות'. הוא קידם את הנהגתו של מס חינוך מיוחד, שהוא הבטיח, שיהיה ברכה לאנשים... שכן הוא יוכל... להקל עליהם בקשיי המעמסים, המעמסים של השחיתות והבורות. 'לשווא', הוא אמר, 'האם אנו מתפארים בזכות הבחירה שלנו, ובזכויות האזרח שלנו, אם חלק גדול של האזרחים לא מסוגלים לקרוא את פתק ההצבעה שהם בוחרים באמצעותו מדי שנה. אנשים כאלו עשויים לחשוב שהם חופשיים, אך למעשה הם עבדים... אם החינוך מוגבל רק לעשירים', הוא הזהיר, 'מעטים ימצאו עצמם בעמדות השלטון'". מתוך סירוב להעלות מיסים או למסור את השליטה לגורמים המקומיים, לא פעלה האספה הכללית בהתאם.

תומאס גם תמך ברפורמות במערכת הענישה. גם פה מתאר הופקר שתומאס "ציין ללא גאווה ש'חוקי הענישה של מדינה זו חמורים הרבה יותר מאלו של כל אחד ממדינות האיחוד". בטענה נגד מאסר על אי תשלום חובות, הוא אמר, "נראה כי הדעה הרווחת בקהילה היא שבתי הכלא העלובים שלנו... הם יותר בתי גידול לחוסר מוסר מאשר מקלטים לחסרי ישע". גם פה לא זכתה קריאתו למענה.

==מותו==
צ'ארלס תומאס נפטר בניו קאסל ב-8 בפברואר 1848. הוא נטמן בבית הקברות הפרסביטריאני שבעיר. לא קיים דיוקן ידוע שלו.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/220/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 220.
</div>

==קישורים חיצוניים==
* [https://www.nga.org/governor/charles-thomas/ צ'ארלס תומאס] באתר אגודת המושלים הלאומית 
* [https://politicalgraveyard.com/bio/thomas2.html#710.15.68 צ'ארלס תומאס] באתר The Political Graveyard 
* 

==הערות שוליים==

קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של דלאוור
קטגוריה:בוגרי אוניברסיטת פרינסטון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1790
קטגוריה:אמריקאים שנפטרו ב-1848
גיבור זמננו (סדרת טלוויזיה)

גיבור זמננו (ברוסית: «Герой нашего времени») היא סדרת טלוויזיה היסטורית רוסית בבימויו של אלכסנדר קוט ומהווה עיבוד לרומן באותו השם מאת מיכאיל לרמונטוב.

==רקע==
"גיבור זמננו" היא היצירה המרכזית בפרוזה של מיכאיל לרמונטוב, שבדרכו יוצר רומן המורכב מכמה עלילות, תוך שילוב קולות שונים, כל זאת כדי לחשוף ולחדור, לקלף פיסה אחר פיסה מעורו של הגיבור, ולהגיע למקומות האפלים שבהם העונג והצער חד הם.

==עלילה==
שנת 1837. בעיצומה של מלחמת הקווקז המתישה, הקצין הצעיר גריגורי פצ'ורין נשלח לגלות בשירות צבא האימפריה הרוסית בקווקז בגלל השתתפות לא חוקית בדו-קרב. פצ'ורין נאלץ להשתתף באופן בלתי מודע באירועים המתפתחים במהירות - קרב עם מבריחים, חטיפת נסיכה צ'רקסית צעירה, דו-קרב נוסף וכאשר נדמה שהעולם כולו פונה נגד פצ'ורין, הוא ממשיך את מסעו לבדו — כגיבור, תוצר הזמן החדש.
==שחקנים ודמויות==
*איגור פטרנקו — גריגורי פצ'ורין
*יורי קולוקולניקוב — גרושניצקי
*אוונגרד לאונטייב — הרופא ורנר
*סרגיי ניקוננקו — מקסים מקסימיץ'
*אלווירה בולגובה — ורה
*יבגניה לוזה — הנסיכה הצ'רקסית מרי
*אנדריי מרזליקין — פורוצ'יק סמיון
==קישורים חיצוניים==

קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:סדרות דרמה תקופתית רוסיות
Clancy

Clancy הוא האלבום השביעי של הלהקה האמריקנית Twenty One Pilots, אשר יצא לאור ב-24 במאי 2024 דרך חברת התקליטים Fueled by Ramen. האלבום מהווה את החלק האחרון בטרילוגיית אלבומי הקונספט של הלהקה, ונקרא על שם הדמות הראשית בה.

== רשימת רצועות ==
כל השירים הופקו על ידי טיילר ג'וזף ופול מיני. את השירים כתב ג'וזף, אלא אם נכתב אחרת.

== מיקומי שיא ==

== קישורים חיצוניים ==

* [https://open.spotify.com/album/1KFWgQTw3EMTQebaaepVBI Scaled and Icy] באתר Spotify
* [https://music.apple.com/us/album/clancy/1733370881 Scaled and Icy] באתר Apple Music
* [https://www.youtube.com/playlist?list=PL3roRV3JHZzbatp5PvE-88ApmVishqGHN Scaled and Icy] באתר יוטיוב
* [https://music.amazon.com/albums/B0CWN2KYWT Scaled and Icy] באתר Amazon Music

== הערות שוליים ==

קטגוריה:אלבומי 2024
קטגוריה:אלבומי Twenty One Pilots
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
נור וידטס

נור וידטס (באנגלית: Noor Vidts; נולדה ב-30 במאי 1996) היא אתלטית בלגית, פעמיים ברציפות אלופת העולם באולם (בלגרד 2022 וגלאזגו 2024) וסגנית אלופת אירופה באולם (טורון 2021) בקרב חמש.

== ביוגרפיה ==
===2017===
באוניברסיאדה שנערכה בטאיפיי, טאיוון בסוף אוגוסט 2017 היא זכתה במדליית ארד בקרב שבע בתוצאה של 5728 נקודות.

===2018===
באליפות אירופה שנערכה בברלין, גרמניה באוגוסט 2018 היא סיימה במקום 20 בקרב שבע בתוצאה של 5598 נקודות.

===2019===
באליפות העולם שנערכה בדוחה, קטר בתחילת אוקטובר 2019 היא סיימה במקום 15 בקרב שבע בתוצאה של 5989 נקודות.

===2021===
====סגנית אלופת אירופה באולם====
באליפות אירופה באולם שנערכה בטורון, פולין במרץ 2021 היא זכתה במדליית כסף בקרב חמש בתוצאה של 4791 נקודות, אחרי בת ארצה נפיסטו ת'יאם (4904 נקודות) ולפני קסניה קריז'אן מהונגריה (4644 נקודות).
====רביעית במשחקים האולימפיים====
באולימפיאדת טוקיו שנערכה באוגוסט אותה שנה היא סיימה במקום רביעי בקרב שבע בתוצאה של 6571 נקודות.

=== 2022 ===
====אלופת עולם באולם====
באליפות העולם באולם שנערכה בבלגרד, סרביה במרץ 2022 זכתה במדליית זהב בקרב חמש בשיא לאומי חדש של 4929 נקודות, לפני אדריאנה סווק מפולין (4851 נקודות) וקנדל ויליאמס מארצות הברית (4680 נקודות).

באליפות העולם שנערכה ביוג'ין, אורגון, ארצות הברית ביולי אותה שנה היא סיימה במקום חמישי בקרב שבע בתוצאה של 6559 נקודות.

באליפות אירופה שנערכה במינכן, גרמניה באוגוסט אותה שנה היא סיימה במקום רביעי בקרב שבע בתוצאה של 6467 נקודות.

===2023===
באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקרב חמש בתוצאה של 4823 נקודות, אחרי נפיסטו ת'יאם שקבעה שיא עולם חדש של 5055 נקודות ואדריאנה סווק (5014 נקודות).

באליפות העולם שנערכה בבודפשט, הונגריה באוגוסט אותה שנה סיימה במקום שישי בקרב שבע בתוצאה של 6450 נקודות.

===2024===
באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית זהב בקרב חמש בתוצאה של 4773 נקודות, לפני סאגה ואנינן מפינלנד (4677 נקודות) וסופי דוקטר מהולנד (4571 נקודות) ובכך הגנה על תוארה.

== שיאים אישיים ==
===אצטדיון===
* קרב שבע: 6571 נקודות (2021)
* ריצת 100 מטר משוכות: 13.17 שניות (2021)
* קפיצה לגובה: 1.84 מטר (2019)
* הדיפת כדור ברזל: 14.43 מטר (2022)
* ריצת 200 מטר: 23.70 שניות (2021)
* קפיצה לרוחק: 6.40 מטר (2022)
* הטלת כידון: 41.82 מטר (2022)
* ריצת 800 מטר: 2:08.50 מטר (2022)
* ריצת 100 מטר: 12.14 שניות (2017)
===אולם===
* קרב חמש: 4929 נקודות (2022), שיא בלגיה בעבר
* ריצת 60 מטר משוכות: 8.15 שניות (2022)
* קפיצה לגובה: 1.84 מטר (2019)
* הדיפת כדור ברזל: 14.26 מטר (2024)
* קפיצה לרוחק: 6.60 מטר (2022)
* ריצת 800 מטר: 2:08.81 דקות (2022)
* ריצת 60 מטר: 7.82 שניות (2018)

== קישורים חיצוניים ==

קטגוריה:אתלטיות בלגיות
קטגוריה:מתחרות בקרב שבע
קטגוריה:אלופות עולם באתלטיקה
קטגוריה:אתלטיות באולימפיאדת טוקיו (2020)
קטגוריה:ילידות 1996
סאגה ואנינן

סאגה ואנינן (בפינית: Saga Vanninen; נולדה ב-4 במאי 2003) היא אתלטית פינית, סגנית אלופת עולם באולם (גלאזגו 2024) בקרב חמש.

== ביוגרפיה ==
ואנינן נולדה בטמפרה שבפינלנד.

=== 2019 ===
==== אלופת הפסטיבל האולימפי האירופי לנוער בקרב שבע ====
בפסטיבל האולימפי האירופי לנוער שנערך ביולי בבאקו שבאזרבייג'ן זכתה במדליית זהב בקרב שבע בשיא אליפות חדש של 5,913 נקודות.

=== 2021 ===
==== אלופת אירופה עד גיל 20 בקרב שבע ====
באליפות אירופה עד גיל 20 שנערכה ביולי בטאלין שבאסטוניה זכתה במדליית זהב בקרב שבע בשיא פינלנד עד גיל 20 חדש של 6,271 נקודות.

==== אלופת עולם עד גיל 20 בקרב שבע ====
באליפות העולם עד גיל 20 שנערכה באוגוסט בניירובי שבקניה זכתה במדליית זהב בקרב שבע בתוצאה של 5,997 נקודות.

=== 2022 ===
==== אלופת עולם עד גיל 20 בקרב שבע בפעם השנייה ברציפות ====
באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בקרב שבע בתוצאה של 6,084 נקודות.

באליפות אירופה שנערכה בהמשך החודש בברלין שבגרמניה סיימה במקום עשירי בקרב שבע בתוצאה של 6,045 נקודות.

=== 2023 ===
באליפות אירופה באולם שנערכה במרץ באיסטנבול שבטורקיה סיימה במקום שביעי בקרב חמש בתוצאה של 4,440 נקודות.

בתחרות שנערכה במאי בגציס שבאוסטריה קבעה שיא אישי חדש של 6,391 נקודות בקרב שבע.

==== אלופת אירופה עד גיל 23 בקרב שבע ====
באליפות אירופה עד גיל 23 שנערכה ביולי באספו שבפינלנד זכתה במדליית זהב בקרב שבע בתוצאה של 6,317 נקודות.

באליפות העולם שנערכה באוגוסט בבודפשט שבהונגריה סיימה במקום תשיעי בקרב שבע בתוצאה של 6,289 נקודות.

=== 2024 ===
==== סגנית אלופת עולם באולם בקרב חמש ====
באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בקרב חמש בשיא פינלנד חדש של 4,677 נקודות, אחרי נור וידטס מבלגיה (4,773 נקודות) ולפני סופי דוקטר מהולנד (4,571 נקודות).

== שיאים אישיים ==
=== אצטדיון ===
* ריצת 100 מטר משוכות: 13.34 שניות (2023)
* קפיצה לגובה: 1.80 מטר (2023)
* הדיפת כדור ברזל: 15.08 מטר (2022)
* ריצת 200 מטר: 24.30 שניות (2023)
* קפיצה לרוחק: 6.43 מטר (2023)
* הטלת כידון: 48.32 מטר (2023)
* ריצת 800 מטר: 2:17.91 דקות (2023)
* קרב שבע: 6,391 נקודות (2023)

==== אולם ====
* ריצת 60 מטר משוכות: 8.33 שניות (2024)
* קפיצה לגובה: 1.79 מטר (2024)
* הדיפת כדור ברזל: 15.01 מטר (2024)
* קפיצה לרוחק: 6.41 מטר (2024)
* ריצת 800 מטר: 2:20.54 דקות (2024)
* קרב חמש: 4,677 נקודות (2024), שיא פינלנד

== קישורים חיצוניים ==

קטגוריה:אתלטיות פיניות
קטגוריה:מתחרות בקרב שבע
קטגוריה:נושאי דגל פינלנד באולימפיאדה
קטגוריה:ילידות 2003
סופי דוקטר

סופי דוקטר (בהולנדית: Sofie Dokter; נולדה ב-19 בדצמבר 2002) היא אתלטית הולנדית, זוכת מדליית ארד באליפות עולם באולם (גלאזגו 2024) בקרב חמש.

== ביוגרפיה ==
דוקטר נולדה בחרונינגן שבהולנד.

=== 2021 ===
==== אלופת אירופה עד גיל 20 בקרב שבע ====
באליפות אירופה עד גיל 20 שנערכה ביולי בטאלין שבאסטוניה זכתה במדליית כסף בקרב שבע בשיא אישי של 5,878 נקודות.

=== 2022 ===
באליפות אירופה שנערכה באוגוסט בברלין שבגרמניה סיימה במקום 13 בקרב שבע בתוצאה של 5,811 נקודות.

=== 2023 ===
בתחרות שנערכה בפברואר בהולנד קבעה שיא אישי חדש של 4,603 נקודות בקרב חמש.

באליפות אירופה באולם שנערכה במרץ באיסטנבול שבטורקיה סיימה במקום רביעי בקרב חמש בתוצאה של 4,499 נקודות.

בתחרות שנערכה במאי בגציס שבאוסטריה קבעה שיא אישי חדש של 6,321 נקודות בקרב שבע.

==== סגנית אלופת אירופה עד גיל 23 בקרב שבע ====
באליפות אירופה עד גיל 23 שנערכה ביולי באספו שבפינלנד זכתה במדליית כסף בקרב שבע בתוצאה של 6,256 נקודות.

באליפות העולם שנערכה באוגוסט בבודפשט שבהונגריה סיימה במקום 11 בקרב שבע בתוצאה של 6,192 נקודות.

=== 2024 ===
==== מדליית ארד באליפות עולם באולם בקרב חמש ====
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקרב חמש בתוצאה של 4,571 נקודות, אחרי נור וידטס מבלגיה (4,773 נקודות) וסאגה ואנינן מפינלנד (4,677 נקודות).

== שיאים אישיים ==
=== אצטדיון ===
* ריצת 100 מטר משוכות: 13.51 שניות (2023)
* קפיצה לגובה: 1.89 מטר (2023)
* הדיפת כדור ברזל: 13.68 מטר (2023)
* ריצת 200 מטר: 23.68 שניות (2023)
* קפיצה לרוחק: 6.24 מטר (2023)
* הטלת כידון: 44.46 מטר (2023)
* ריצת 800 מטר: 2:15.84 דקות (2023)
* קרב שבע: 6,321 נקודות (2023)

==== אולם ====
* ריצת 60 מטר משוכות: 8.29 שניות (2024)
* קפיצה לגובה: 1.84 מטר (2024)
* הדיפת כדור ברזל: 13.92 מטר (2024)
* קפיצה לרוחק: 6.31 מטר (2024)
* ריצת 800 מטר: 2:11.89 דקות (2024)
* קרב חמש: 4,603 נקודות (2023)

==קישורים חיצוניים==

קטגוריה:אתלטיות הולנדיות
קטגוריה:מתחרות בקרב שבע
קטגוריה:הולנדיות שנולדו ב-2002
קטגוריה:הולנדים שנולדו ב-2002
הלבוי: האדם העקום

הלבוי: האדם העקום (באנגלית: Hellboy: The Crooked Man) הוא סרט אימה וגיבורי על אמריקאי בבימויו של בריאן טיילור, נכתב על ידי מייק מיגנולה וכריסטופר גולדן. הסרט משמש כאתחול לסדרת הסרטים על הלבוי והוא האתחול השני לזיכיון והסרט הרביעי בסך הכל שנעשה על הדמות. בכוונת אולפני ההפקה Millennium Media להפיק סדרת סרטים חדשה שתהיה נאמנה יותר לרוח הקומיקס המקורי.

בסרט מככבים ג'ק קסי, ג'פרסון וייט, אדליין רודולף, מרטין באסינדייל, האנה מרגטסון, ליאה מק'נאמרה וג'וזף מרסל.

הסרט מבוסס על הקומיקס "הלבוי: האיש העקום ואחרים" משנת 2008, שכתב מייק מינולה.

==עלילה==
בשנות ה-50 של המאה ה-20, הלבוי וסוכן טירון מהלשכה למחקר והגנה בעל-טבעי, מוצאים את עצמם תקועים באזור הכפרי שלמרגלות הרי האפלצ'ים, בעודם מגלים קהילה קטנה רדופת מכשפות, בראשות שד שטני מקומי בעל קשר מטריד לעברו של הלבוי: האיש העקום.

==שחקנים ודמויות==
* ג'ק קסי — הלבוי, שד רב עוצמה שעובד עבור ארגון ממשלתי בשם הלשכה למחקר והגנה בעל טבעי.
* ג'פרסון וייט — טום פֶרֵל
* אדליין רודולף — בובי ג'ו סונג
בנוסף, ג'וזף מרסל, ליאה מק'נמרה, האנה מרגטסון ומרטין באסינדייל לוהקו לתפקידים לא ידועים.

==הפקה==
בפברואר 2023 ג'ק קסי לוהק לגלם את הלבוי בסרט. חברת Millennium Media נרתמה להפיק את הסרט, כשההפקה יצאה לדרך במרץ 2023 בבולגריה והושלמה במאי אותה שנה.

==קישורים חיצוניים==

==הערות שוליים==

קטגוריה:סרטים באנגלית
קטגוריה:סרטי אתחול
קטגוריה:סרטי פנטזיה
קטגוריה:סרטי אימה אמריקאיים
קטגוריה:סרטי 2024
קטגוריה:סרטים מבוססי קומיקס
קטגוריה:סרטי גיבורי-על
קטגוריה:סרטי פעולה אמריקאיים
קטגוריה:דארק הורס קומיקס
כריסטופר מוראלס ויליאמס

כריסטופר מוראלס ויליאמס (באנגלית: Christopher Morales Williams; נולד ב-5 באוגוסט 2004) הוא אתלט קנדי, שיאן העולם באולם (44.49 שניות) בריצת 400 מטר.

==ביוגרפיה==
ויליאמס נולד וגדל בווהן, אונטריו, קנדה. הוא לומד ומתאמן באוניברסיטת ג'ורג'יה. 

===2024===
====שיאן עולם באולם====
בתחרות באולם שנערכה בפאייטוויל, ארקנסו ב-24 בפברואר 2024 קבע בריצת 400 מטר שיא עולם חדש של 44.49 שניות, שיפור לשיא בן 6 השנים של מייקל נורמן מארצות הברית (44.52 שניות).
====שיאן קנדה====
בתחרות שנערכה בגיינסוויל, פלורידה ב-11 במאי אותה שנה הוא קבע שיא לאומי חדש של 44.05 שניות ואת תוצאה השנה בעולם באותה העת.

== שיאים אישיים ==
===אצטדיון===
* ריצת 400 מטר: 44.05 שניות (2024), שיא קנדה

===אולם===
* ריצת 300 מטר: 32.47 שניות (2024), שיא קנדה
* ריצת 400 מטר: 44.49 שניות (2024), שיא עולם

==קישורים חיצוניים==

קטגוריה:אצנים קנדים
קטגוריה:שיאני עולם באתלטיקה
ליה אפוסטולובסקי

ליה אפוסטולובסקי (בסלובנית: Lia Apostolovski; נולדה ב-23 ביוני 2000) היא אתלטית סלובנית, זוכת מדליית ארד באליפות עולם באולם (גלאזגו 2024) בקפיצה לגובה.

==ביוגרפיה==
אפוסטולובסקי נולדה וגדלה בסלובניה. אביה, סשו אפוסטולובסקי, אף הוא אתלט מצטיין, שיאן סלובניה בעבר בקפיצה לגובה.

=== 2021 ===
באליפות אירופה באולם שנערכה במרץ בטורון שבפולין סיימה במקום תשיעי בקפיצה לגובה בתוצאה של 1.87 מטר.

==== מדליית ארד באליפות אירופה עד גיל 23 ====
באליפות אירופה עד גיל 23 שנערכה ביולי בטאלין שבאסטוניה זכתה במדליית ארד בקפיצה לגובה בתוצאה של 1.89 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיימה במקום 12 בקפיצה לגובה בתוצאה של 1.89 מטר.

באליפות אירופה שנערכה באוגוסט במינכן שבגרמניה סיימה במקום שביעי בקפיצה לגובה בתוצאה של 1.90 מטר.

=== 2023 ===
באליפות אירופה באולם שנערכה במרץ באיסטנבול שבטורקיה סיימה במקום 13 בקפיצה לגובה בתוצאה של 1.82 מטר.

=== 2024 ===
==== מדליית ארד באליפות עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקפיצה לגובה בתוצאה של 1.95 מטר, אחרי ניקולה אוליסלאגרס מאוסטרליה (1.99 מטר) וירוסלבה מהוצ'יך מאוקראינה (1.97 מטר).

== שיאים אישיים ==
=== אצטדיון ===
* קפיצה לגובה: 1.95 מטר (2023)
=== אולם ===
* קפיצה לגובה: 1.95 מטר (2024)

== קישורים חיצוניים ==

קטגוריה:קופצות לגובה
קטגוריה:אתלטיות סלובניות
קטגוריה:ילידות 2000
אלכסיס הולמס

אלכסיס הולמס (באנגלית: Alexis Holmes; נולדה ב-28 בינואר 2000) היא אתלטית אמריקאית, אלופת עולם (בודפשט 2023) בריצת שליחים 4x400 מטר משולב וזוכת מדליית ארד באליפות עולם באולם (גלאזגו 2024) בריצת 400 מטר.

== ביוגרפיה ==
הולמס נולדה וגדלה בהמדן שבקונטיקט, ארצות הברית.

=== 2019 ===
במשחקים הפאן-אמריקאיים עד גיל 20 שנערכו ביולי בסן חוסה שבקוסטה ריקה זכתה במדליית זהב בריצת שליחות 4x400 מטר בשיא עולם חדש עד גיל 20 של 3:24.04 דקות, ובמדליית כסף בריצת 400 מטר בתוצאה של 52.59 שניות.

=== 2023 ===
==== אלופת עולם ושיאנית עולם ====
באליפות העולם שנערכה באוגוסט בבודפשט שבהונגריה זכתה במדליית זהב בריצת שליחים 4x400 מטר משולב יחד עם ג'סטין רובינסון, רוזי אפיונג ומת'יו בולינג בשיא עולם חדש של 3:08.80 דקות, לפני הממלכה המאוחדת (3:11.06 דקות) וצ'כיה (3:11.98 דקות).

=== 2024 ===
==== מדליית ארד באליפות עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בריצת 400 מטר בשיא אישי חדש של 50.24 שניות, אחרי פמקה בול (49.17 שניות) ולייקה קלאפר (50.16 שניות), שתיהן מהולנד.

== שיאים אישיים ==
=== אצטדיון ===
* ריצת 400 מטר: 50.32 שניות (2023)

=== אולם ===
* ריצת 400 מטר: 50.24 שניות (2024)

==קישורים חיצוניים==

קטגוריה:אצניות אמריקאיות
קטגוריה:אלופות עולם באתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:אמריקאיות שנולדו ב-2000
סמואל פיינטר

סמואל פיינטר (באנגלית: Samuel Paynter; ) היה פוליטיקאי אמריקאי מדלאוור, איש המפלגה הפדרליסטית, שכיהן כחבר בית הנבחרים והסנאט של דלאוור וכמושל דלאוור ה-26 בשנים 1824–1827.
==ראשית חייו==
סמואל פיינטר נולד בדרוברידג' שבמחוז סאסקס, מושבת דלאוור, כבנם של סמואל ומריטה האזרד פיינטר. אב המשפחה, ריצ'רד פיינטר, הגיע ללואס שבדלאוור לפני 1700, וסבו, סמואל פיינטר, רכש אדמה בנפת ברודקיל ב-1732. סמואל פיינטר הבן נשא לאישה ב-1796 את אליזבת רולנד, ולשניים נולדו שישה ילדים.

דרוברידג' הייתה נקודת חצייה על נהר ברודקיל, במחצית הדרך ממילטון למפרץ דלאוור, במקום בו חוצה כיום כביש מספר 1 המדינתי את הנהר. אביו של פיינטר פתח שם חנות כלבו שהצליחה היטב, והמשפחה הייתה אמידה דיה כך שפיינטר הבן היה מנהל של בנק החוואים בעיר ג'ורג'טאון הסמוכה במשך 25 שנה.
==קריירה פוליטית==
כמו רוב אוכלוסיית מחוז סאסקס, היה פיינטר חבר המפלגה הפדרליסטית. בעוד שבמקומות אחרים ירד כוחם של הפדרליסטים ככוח פוליטי משפיע, בדרום דלאוור הם היו מאורגנים היטב, והיו מקובלים במידה רבה יותר בממסד החקלאי, האנגליקני והמתודיסטי, בהשוואה לפרסביטריאנים האירים ששלטו על הרוב של המפלגה הדמוקרטית-רפובליקנית במחוז ניו קאסל. מערכות הבחירות המדינתיות היו תחרותיות, אך שלושת מחוזות דלאוור היו זהים בגודל אוכלוסיותיהם, וכך הפדרליסטים ניצחו כמעט תמיד, הן בבחירות לאספה הכללית של המדינה והן בבחירות למשרת המושל.

לפיכך, במשך שנותיו הארוכות באספה הכללית, היה פיינטר בסיעת הרוב. הוא נבחר לראשונה ב-1796 וכיהן בבית הנבחרים של דלאוור במשך ארבעה מושבים בשנים 1797–1800. ב-1806 הוא נבחר לסנאט של דלאוור וכיהן בו במשך שבעה מושבים בשנים 1807–1813. ב-1823 הוא כיהן בסנאט שנה נוספת.

באותה שנה ניצח פיינטר את שכנו מהעיר מילטון, מועמד הדמוקרטים-רפובליקנים דייוויד האזרד, בבחירות למשרת מושל דלאוור, וכיהן בתפקיד מ-24 בינואר 1824 ועד 16 בינואר 1827. במהלך תקופת כהונתו כמושל, החל כרייתה של תעלת צ'ספיק ודלאוור. לאחר תום כהונתו כמושל, שב פיינטר לביתו ולעסקיו בדרוברידג'.
==מותו==
סמואל פיינטר נפטר בדרוברידג' ב-2 באוקטובר 1845. הוא נטמן בכנסיית סנט פיטר האפיסקופלית שבלואס. בנו, סמואל ר. פיינטר, כיהן אף הוא כחבר האספה הכללית של דלאוור.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/220/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 220.
</div>

==קישורים חיצוניים==

* [https://www.nga.org/governor/samuel-paynter/ סמואל פיינטר] באתר אגודת המושלים הלאומית 
* [https://politicalgraveyard.com/bio/payne-payrow.html#299.76.95 סמואל פיינטר] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1768
קטגוריה:אמריקאים שנפטרו ב-1845
מארס 4

מארס 4 (ברוסית:Марс-4) הייתה גשושית לא מאוישת ששוגרה כחלק מתוכנית מארס הסובייטית. תוכנית זו נמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 4" שוגרה במקביל לשיגור גשושיות מארס 5, מארס 6 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" תוכננו להיות לווייני כוכב לכת.

==תיאור המשימה==
השיגור בוצע מכן שיגור מס' 81 בקוסמודרום בייקונור בעזרת משגר מדגם פרוטון K.

הקשר עם הגשושית בוצע ממרכז התקשרות בחצי האי קרים.

הגשושית כללה יחידת מדחפים, פאנל סולארי, ציוד מדעי וציוד בקרה ותקשורת. במהלך טיסה ליעד הועברו נתוני מדידות ממכשירים שהותקנו על החללית. ב-10 ביולי בוצע עדכון מסלול טיסה ליעד. בהמשך בוצעו עדכונים נוספים. לאחר 204 ימי טיסה הגשושית הגיע לסביבת מאדים. עקב בעיה טכנית לא היה ניתן להעביר אותה לטיסה סביב מאדים והיא עברה במרחק של 1,844 ק"מ ממנו. הועברו צילומים צבעוניים עם רגישות של כ-100 מ'.

==קישורים חיצוניים==

* [https://web.archive.org/web/20150723192532/http://www.laspace.ru/rus/mars4567.php נתונים מאתר היצרן]
* [https://web.archive.org/web/20140104212755/http://solarsystem.nasa.gov/missions/profile.cfm?MCode=Mars_04 תיאור המשימה]

קטגוריה:1973 בברית המועצות
קטגוריה:1974 בברית המועצות
קטגוריה:משימות לחקר מאדים
קטגוריה:גשושיות סובייטיות
מארס 5

מארס 5 (ברוסית:Марс-5) הייתה גשושית לא מאוישת, שהייתה חלק מתוכנית מארס הסובייטית, תוכנית שנמשכה בין השנים 1960 עד 1973 ומטרתה הייתה לחקור את כוכב הלכת מאדים. "מארס 5" שוגרה במקביל לשיגור גשושיות מארס 4, מארס 6 ו-מארס 7. גשושיות "מארס 6" ו-"מארס 7" היו אמורות לנחות על מאדים וגשושיות "מארס 4" ו-"מארס 5" תוכננו להיות לווייני כוכב לכת.

==תיאור המשימה==
השיגור בוצע 25 ביולי 1973 מכן שיגור מס' 81 בקוסמודרום בייקונור בעזרת משגר מדגם פרוטון K.

הקשר עם הגשושית בוצע ממרכז התקשרות בחצי האי קרים.

הגשושית כללה יחידת מדחפים, פאנל סולארי, ציוד מדעי וציוד בקרה ותקשורת. במהלך טיסה לידע הועברו נתוני מדידות ממכשירים שהותקנו על החללית. ב-10 ביולי בוצע עדכון מסלול טיסה ליעד. בהמשך בוצעו עדכונים נוספים. ב-12 בפברואר 1974 הגשושית הגיע לסביבת מאדים. תוך זמן קצר התברר שככל הנראה בזמן טיסה הגשושית נפגעה על ידי מטאוריט והערכה הייתה שהיא תפעל כ-3 שבועות בלבד. בעקבות כך תוכנית פעילות עודכנה בהתאם. מגשושית התקבלו 43 צילומים והתקבלו נתונים ממכשירים נוספים שהותקנו עליה. הקשר האחרון התקיים ב-28 בפברואר.

==קישורים חיצוניים==
* [https://web.archive.org/web/20150723192532/http://www.laspace.ru/rus/mars4567.php נתונים מאתר היצרן]
* [https://web.archive.org/web/20080924100343/http://solarsystem.nasa.gov/missions/profile.cfm?MCode=Mars_05 תיאור המשימה]

קטגוריה:1973 בברית המועצות
קטגוריה:1974 בברית המועצות
קטגוריה:משימות לחקר מאדים
קטגוריה:גשושיות סובייטיות
אלי לואיס

אלי לואיס היה פרופסור מן המניין במחלקה לביוכימיה ופרמקולוגיה קלינית של הפקולטה למדעי הבריאות באוניברסיטת בן-גוריון בנגב, עד לסיום העסקתו בפברואר 2024.

==ביוגרפיה==
למד בקריית החינוך ע"ש עמוס דה שליט ברחובות.

החל בלימודי רפואה אך עבר ללימודים במסלול מחקרי. בשנת 1997 קיבל תואר ראשון במדעי הבריאות, בשנת 1999 קיבל תואר שני (בהצטיינות יתרה) במדעי הבריאות, ובשנת 2003 קיבל תואר דוקטור (בהצטיינות יתרה), כולם מאוניברסיטת בן-גוריון בנגב. הדוקטורט שלו, בנושא "The study of the role of IL-15 in transplant rejection", נעשה בהדרכת פרופסור עמוס דובדבני. בשנים 2004–2006 שהה בפוסט דוקטורט באוניברסיטת קולורדו, במעבדה של פרופ' .

ב-2008 הצטרף לסגל האקדמי של הפקולטה למדעי הבריאות באוניברסיטת בן-גוריון בנגב. כיהן כראש המחלקה לביוכימיה ופרמקולוגיה קלינית וכסגן דיקן להוראה וחינוך רפואי בפקולטה למדעי הבריאות. מחקרו עוסק בסוכרת נעורים ובתאים המייצרים אינסולין. הוא גם חבר סגל אורח במרכז מנדל למנהיגות בנגב.

בשנת 2009 הוענק לו פרס קריל.

זכה באות מרצה מעורר השראה לשנת 2018 מהתאחדות הסטודנטים והסטודנטיות בישראל. במרץ 2024 ביקש לסיים העסקתו במוסד כחוקר וכמרצה. 

==קישורים חיצוניים==
* [https://fohs.bgu.ac.il/research/profileBrief.aspx?id=dtMtirMs פרופ' אלי לואיס], באתר של אוניברסיטת בן-גוריון בנגב 

* [https://noar.tau.ac.il/episode/s1e2 איך יוצאים מסוכרת הלאה], טאי שושני מראיינת את פרופ' אלי לואיס, באתר אוניברסיטת תל אביב לנוער, 16 בדצמבר 2021

==הערות שוליים==

קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל אוניברסיטת בן-גוריון בנגב
קטגוריה:זוכי פרס קריל
רוטה יגר

רוטה יגר (בגרמנית: Rote Jäger, ומילולית: ציידים אדומים) היה מועדון כדורגל צבאי גרמני שפעל לתקופה קצרה במהלך מלחמת העולם השנייה (אוגוסט 1943 – נובמבר 1944). הצוות הורכב על ידי הרמן גרף, טייס קרב ומפקד טייסי קרב גרמנים. היחידה שבסיסה היה ליד המבורג התפתחה לכדי מקלט משירות צבאי בחזית המזרחית עבור כמה משחקני נבחרת גרמניה.

== היסטוריה ==
בניגוד לכמה קבוצות צבאיות אחרות, כמו לופטוואפן-SV המבורג, הקבוצה לא השתתפה במשחקי הליגה הגרמנית הרגילה או במשחקי אליפות לאומית, אלא ערכה סדרה של משחקי ראווה בגרמניה ומשחקים בהונגריה, אלזס (חלק צרפת שבעת זו היה מסופח לגרמניה), ופולין.

ראשיתו של הצוות היה באתגר שהציב צבא רומניה לגרף, שפיקד על כוחות צבא גרמניים ברומניה. גרף התאמן עם הנבחרת הלאומית של גרמניה לפני המלחמה והוא החליט ליצור קשר עם מאמנו לשעבר, ספ הרברגר, שהביא כמה מחברי הנבחרת להשתתף במשחק בו ניצחו הגרמנים 3:2 מול 40,000 צופים בבוקרשט.

עד 1943 החליט גרף לפעול להצלת כמה שיותר משחקני הנבחרת מהשירות בחזית, ולצרף אותם ליחידה שלו, "חטיבה מוטסת 26" (Luftlandebrigade 26) כ"מומחים טכניים". בין אלה ששיחקו עבור הרוטה יגר היה פריץ ואלטר שלאחר המלחמה שיחק בפ. צ. קייזרסלאוטרן וכבש 61 שערים במדי נבחרת גרמניה. הוא כתב את הספר "אחד עשר ציידים אדומים" (Elf Rote Jäger) על חוויותיו.

מועדוני צבא גרמניים פורקו בספטמבר 1944 כאשר צבאות בעלות הברית החלו בהתקדמותם אל תוך גרמניה. הרוטה יגר הצליחו לשחק שני משחקים נוספים בקרקוב בנובמבר 1944, האחרון שבהם מול 20,000 חיילים גרמנים.

== הקמה מחדש לאחר המלחמה ==
הקבוצה הוקמה מחדש ב-21 במאי 1965 על ידי הבריגדה המוטסת 26 (Luftlandebrigade 26) של הצבא הגרמני בתמיכת שחקנים לשעבר מההרכב המקורי. רוטה יגר החדשה, שבסיסה היה בצווייבריקן (Zweibrücken), עלתה לראשונה במשחק ידידות מול קייזרסלאוטרן (והפסידה 0:2). המועדון שיחק במשחק ראווה ובתחרות של הכוחות המזוינים, וקיבל את שחקניו ממתגייסים לשירות צבאי. שמות מוכרים שלבשו את חולצת המועדון במהלך תנאי השירות שלהם לפני שהמשיכו לקריירה מקצוענית ולהופעות בנבחרת כוללים את פליקס מגאת, וולפגנג סיל, היינץ סימט ואנדראס ברמה. המועדון פורק באוקטובר 1991.

== הנבחרת (1943–1945) ==
* ואלטר באמס – חלוץ בגרויטר פירט
* הרמן אפנהוף - חלוץ בשאלקה 04
* קארל פלינר – שוער בווילהלמסהאפן (SV Wilhelmshaven)
* הרמן גרף - שוער
* גרדל – קשר בקבוצת מנהיים
* פרידריך האק – קשר במינכן 1860
* פרנץ הנרייטר – חלוץ באדמירה האוסטרית
* זפ הרברגר - מאמן נבחרת גרמניה
* קרלהיינץ הגר – שוער בקבוצת המבורג ובקבוצת דסאו 05
* ורנר הומפרט – קשר ב"ספורטפרוינדה ("ידידי הספורט") דרזדן"
* ברונו קלאפקה – קשר בקבוצת דואיסבורג
* זיגפריד "פרידל" קלגס – מגן בווטנשייד 09
* הרמן קוך – מגן TSV Schwaben Augsburg
* קרל קולר – שוער FC Hanau 93
* ריצ'רד לאונרד – חלוץ SC Planitz
* אלפונס מוג – קשר VfL Köln 99
* וילהלם ת'יל – שוער אורפו (Ordnungspolizei) קמניץ
* פריץ ואלטר - חלוץ בקייזרסלאוטרן
* ואלטר צוויקהופר - מגן בשאלקה 04

== קישורים חיצוניים ==
* [https://web.archive.org/web/20070822211314/http://www.graf-grislawski.elknet.pl/walter.htm פריץ ואלטר – אגדת הכדורגל הגרמנית – והרמן גרף: עוד ידידות]
* [http://www.rote-jaeger.de/chronik.html RK – Rote Jäger]

קטגוריה:קבוצות כדורגל שהוקמו ב-1943
קטגוריה:קבוצות כדורגל גרמניות
קטגוריה:לופטוואפה
קטגוריה:גרמניה הנאצית: ספורט
ג'ק קסי

ג׳ק קֶסי (באנגלית: Jack Kesy) הוא שחקן קולנוע וטלוויזיה אמריקאי, הידוע כמי שגילם את גבריאל בוליבר בסדרה ״הנגיף״ (2014–2016) ורולר האסר בסדרת הדרמה Claws (2017–2019). הוא גם גילם את טום קאסידי השחור בסרט הקומיקס דדפול 2 (2018) ואת הלבוי בסרט האימה ״הלבוי: האדם העקום״ (2024).

==חיים וקריירה==
הוא נולד בניו יורק באוגוסט 1986 או 1987, למשפחה ממוצא פולני. בילדותו עסק באגרוף ואתלטיקה.

הוא למד משחק בלונדון בבית הספר גילדהול למוזיקה ודרמה.

החל להופיע בסרטים קצרים משנת 2009 ב-2014 גילם את המוזיקאי גבריאל בוליבר בסדרה ״הנגיף״. הוא הופיע במשך שלוש עונות. ב־2017 עד 2018 כיכב בסדרת הדרמה ״Claws״.

ב-2018, לוהק לגלם את טום קאסידי השחור בסרט ״דדפול 2״. דמותו נועדה להיות הנבל הראשי בסרט, אך התסריטאים נאלצו לקצץ את התפקיד לדמות משנה בשל עודף דמויות בסרט.

ב־2023 לוהק לככב כהלבוי בסדרת סרטים חדשה על הדמות, שתחל עם הלבוי: האדם העקום (2024).

==פילמוגרפיה נבחרת==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|משמר המפרץ
|לאון
|
|-
| rowspan="4" |2018
|Blood Brother
|ג'ייק בנינג
|
|-
|משאלת מוות
|פייט ״הדג״ קארפ
|
|-
|12 לוחמים
|צ׳רלס ג׳ונס 
|
|-
|דדפול 2
|טום קאסידי השחור
|
|-
| rowspan="2" |2019
|לכודים תחת אש
|ג'וש קירק
|
|-
|פיל <small>(אנ')</small>
|רוי
|
|-
| rowspan="2" |2021
|ללא חרטה
|ת׳נדר
|
|-
|רשת אפלה
|קונור 
|
|-
| 2023
|הרוצח
|מוכר
|
|-
| rowspan="2" |2024
|הלבוי: האדם העקום
|הלבוי
|
|-
|Murder at Hollow Creek
|ניק ברוקס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014—2016
|הנגיף
|גבריאל בוליבר
|תפקיד ראשי (עונות 1–2)
תפקיד משני (עונה 3); 
|-
|2016
|ריי דונובן
|באץ'
|פרק: "Lake Hollywood"
|-
|2017—2019
|Claws
|רולר האסר
|תפקיד ראשי (עונות 1–3); 
|-
|2018
|רצח אופי
|הנרי וולף
|פרק: "The Boy on the Bridge"
|-
|}

==קישורים חיצוניים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:בוגרי בית הספר גילדהול למוזיקה ודרמה
קטגוריה:אמריקאים ממוצא פולני
קטגוריה:אמריקאים שנולדו ב-1986
אגודת הספורט של האס-אס בשטרסבורג

אגודת הספורט של האס-אס בשטרסבורג (בגרמנית: Sportgemeinschaft SS Straßburg) הייתה מועדון כדורגל גרמני שפעל בעיר שטרסבורג, אלזס (חבל ארץ שכיום נמצא בצרפת).

==תולדות המועדון==
הקבוצה נוסדה בשנת 1900 בשם "מועדון כדורגל פרנקוניה 1900 שטרסבורג (FC Frankonia 1900 Straßburg) על שם האזור שהיה בשליטה גרמנית. לאחר תום מלחמת העולם הראשונה הוחזר שטח אלזס לצרפת והקבוצה הפכה לחלק מהליגה בצרפת, בשם "מועדון הספורט הכוכב האדום שטרסבורג" (Sport-Club Red-Star Straßbourg - כך במקור הגרמני). באוגוסט 1940, לאחר כיבוש המחוז בידי גרמניה הנאצית, קבוצת פרנקוניה התמוטטה, אך מיד הוקמה מחדש עקב חברותה קודם לכן בליגה הגרמנית, והפעם הוקמה תחת השם "אגודת הספורט של האס-אס בשטרסבורג" (Sportgemeinschaft Schutzstaffel Straßburg) בספטמבר. <ref>Grüne, Hardy (1996). Vom Kronprinzen bis zur Bundesliga. Kassel: AGON Sportverlag </ref>

הקמת מועדוני ספורט צבאיים הייתה נפוצה בגרמניה באותה תקופה, אך יצירת מועדון אס-אס דרשה את אישורו של מנהיג האס-אס היינריך הימלר. מועדון זה הפך לחלק מליגת הגאו אלזס (Gauliga Unterelsass), חטיבה מנהלית אזורית ראשונה שהוקמה בשטח אלזס, מבלי שתצטרך להעפיל תחילה אל הליגה במשחקי הכרעה. הקבוצה התחזקה במהירות על ידי צירופם של חברי אס-אס אחרים שנדרשו לעזוב את המועדונים המקוריים שלהם כדי לעטות את מדי הלבן-שחור הנושאים את סמל האס-אס (ראו Esoteric insignia of the Schutzstaffel, ).

בעונתה השנייה של הקבוצה, שהפכה ל"אגודת ספורט" (Sportgemeinschaft) בליגה של הגאו אלזס (Gauliga Elsaß), זכתה הקבוצה בקלות בראשות הליגה ועלתה דרך הפלייאוף הלאומי לרבע הגמר, שם הודחה על ידי שאלקה 04, שבהמשך זכתה באליפות והייתה הקבוצה הדומיננטית בהמשך התקופה. אגודת הספורט של האס-אס בשטרסבורג גם השתתפה בטורניר צ'מרפוקל ב-1942, קודמה ל-DFB-Pokal של היום (הגביע הגרמני), והגיעה עד לסיבוב השלישי לפני שנמחצה 1:15 על ידי מינכן 1860 בדרכה של זו האחרונה לזכייה בגביע. מסעה של אגודת הספורט של האס-אס בשטרסבורג בפלייאוף הלאומי היה נקודת השיא בהיסטוריה של קבוצה זו. בעונות הבאות זכו רק במקום השלישי והשני. ליגת הגאו אלזס המשנית (Gauliga Unterelsass) לא החלה בעונת 1944–1945, כאשר צבאות בעלות הברית החלו את התקדמותם דרך אירופה אל גרמניה. אגודת הספורט של האס-אס בשטרסבורג התפרקה ב-1944. <ref>Grüne, Hardy (2001). Vereinslexikon. Kassel: AGON Sportverlag </ref>

== אותות כבוד ==
* אלופי גאוליגה אלזס (I): 1942

== קישורים חיצוניים ==
* טבלאות הליגה המקומית הגרמנית ההיסטורית [http://www.f-archiv.de/ Das deutsche Fußball-Archiv] (בגרמנית)
==הערות שוליים==

קטגוריה:אס אס
קטגוריה:קבוצות כדורגל שהוקמו ב-1900
קטגוריה:קבוצות כדורגל גרמניות
קטגוריה:גרמניה הנאצית: ספורט
קטגוריה:שטרסבורג: ספורט
אימא מלווה

אימא מלווה (באנגלית: The Guilt Trip) הוא סרט מסע וקומדיה אמריקאי משנת 2012 בבימויה של אן פלטשר, עם ברברה סטרייסנד וסת' רוגן בתפקידים הראשיים.

העלילה היא על יחסיים בין אם יחידנית יהודיה לבנה הרווק היוצאים למסע של 8 ימים ו-3000 ק"מ מחוף לחוף.

==תקציר העלילה==
אנדי ברוסטר (סת' רוגן) הוא רווק בן 30, בוגר UCLA בכימיה אורגנית. הוא מנסה ללא הצלחה לשווק מוצר ניקיון לא רעיל מחומרים אורגנים. הוא מגיע לאימו היחידנית ג'ויס ברוסטר (ברברה סטרייסנד) בניו ג'רזי ומשקר לה על "הצלחותיו".

ג'ויס מספרת לו על בחור בשם אנדי מרגוליס בו התאהבה אבל לבסוף נישאה לאביו של אנדי וקראה לבנה על שם אותו חבר.

אנדי מצליח לגלות את מקום מגוריו של מרגוליס בסן פרנסיסקו ומציע לאימו להצטרף אליו למסע שיווק שלו שייסתיים שם. היא מצטרפת אליו והם עוברים הרפתקאות. המכונית שלהם נתקעת בשלג בטנסי ומי שמחלץ אותם היא חברתו לשעבר ג'סיקה (איבון סטרהובסקי) ובעלה רוב (קולין הנקס).

הם ממשיכים לטקסס שם נכשל שוב אנדי לשכנע את מנהל קוסטקו בהמצאתו. אנדי מגלה לאימו את מצבו העגום והם מתחילים לריב. הוא מתחיל לשתות וג'ויס יורדת לבר שם היא מתחילה לשתות ואחד מהגברים עוגב עליה. אנדי משחרר אותה לאחר שהוא סופג "פנס" בעין.

במסעדת בשרים היא מתנדבת לסיים בשעה ארוחת שחיתות של סטייק ענק ותוספות כדי להרוויח פרס של 100 דולר עבור אנדי. היא מסתייעת בטקסני בשם בנג'מין גרו (ברט קולן) שרוצה להתחיל איתה, וזוכה בפרס למחיאות ידיים של הסועדים.

הם ממשיכים ללאס וגאס וג'ויס מדריכה אותו איך לשנות את המצגת שלו - לשכנע את הוועדה שהתכשיר אינו רעיל ולשתות אותו. הפעם המצגת משכנעת את הבודקים והם מעוניינים בשיווק.

כעת מגלה אנדי לאימו את סיבת נסיעתם לסן פרנסיסקו. שם הם נפגשים עם אנדרו מרגוליס ג'וניור (אדם סקוט) ואחותו ג'ויס (ארי גריינור). אנדרו ג'וניור מגלה להם שאביו נפטר לפני חמש שנים.

ג'ויס ואנדי נפרדים לדרכם בנמל התעופה הבין-לאומי של סן פרנסיסקו בידיעה כי המסע הזה חיזק את הקשר ביניהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ברברה סטרייסנד
|ג'ויס ברוסטר
|
|-
|סת' רוגן
|אנדרו "אנדי" ברוסטר
|
|-
|איבון סטרהובסקי
|ג'סיקה
|
|-
|קולין הנקס
|רוב
|
|-
|אדם סקוט (שחקן)
|אנדרו מרגוליס הצעיר
|
|-
|ארי גריינור
|ג'ויס מרגוליס
|
|-
|ברט קולן
|בנג'מין גרו
|
|-
|מרים מרגוליס
|אניטה
|ידידה של ג'ויס
|-

|}

==קישורים חיצוניים==
* 

* [https://www.youtube.com/watch?v=uDDjjDoutQ4 קדימון לאימא מלווה], באתר יוטיוב
* [https://www.youtube.com/watch?v=TgujxmrRUlw סצנת אכילת הסטייק הגדול], באתר יוטיוב
* [https://www.youtube.com/watch?v=MOAEGtGDiR4 סצנת הריב], באתר יוטיוב
* [https://www.youtube.com/watch?v=39471A71y3w סצנת הסיום], באתר יוטיוב

קטגוריה:סרטי 2012
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי פרמאונט
קטגוריה:סרטי מסע אמריקאיים
ירון יצחק בן-נון

ירון יצחק בן-נון (נולד ב-1960 ה'תשכ"א) הוא קצין צה"ל במילואים בדרגת אלוף-משנה ואיש ציבור ישראלי שכיהן כראש מועצת גדרה ה-7 (2003–2008).

== ביוגרפיה ==
בוגר תואר ראשון באוניברסיטת תל אביב ותואר שני באוניברסיטת חיפה. ב-1978 התגייס לצה"ל ושירת כ-24 שנות קבע. ב-28 באוקטובר בבחירות לרשויות המקומיות 2003 התמודד לרשות מועצת גדרה מטעם סיעת "כיוון חדש", וניצח את יואל גמליאל בהפרש של כ-120 קולות כאשר הוא גורף 50% מהקולות ויואל כ-48.3%. סיעתו זכתה ב-3 מנדטים.

בבחירות המקומיות ב-2008 התמודד לתקופת כהונה שנייה מול יו"ר האופוזיציה יואל גמליאל, והפסיד במערכת בחירות זו כאשר זכה ב-34.8% מקולות הבוחרים בניגוד ליריבו גמליאל שזכה ב-51.4% מקולות הבוחרים.

ירון נשוי למאירה ואב לשניים.

== קישורים חיצוניים ==
* [https://www.odata.org.il/dataset/858cf86c-61d3-4b21-929f-a582aa48eecc/resource/17476932-bec3-44e5-b43b-17fa01897862/download/-2003.xlsx תוצאות הבחירות המקומיות 2003]
* [https://www.gov.il/he/departments/general/elc-rr תוצאות הבחירות המקומיות 2008]
* [https://www.youtube.com/watch?v=lJ7IIAbpkAY ירון יצחק בן-נון סרטון קורות חיים]

קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:ראשי המועצה המקומית גדרה
קטגוריה:ישראלים שנולדו ב-1960
רכטמן (שם משפחה)

רכטמן (מגרמנית: Rechtmann – "איש ימין") הוא שם משפחה יהודי אשכנזי.

מסמכים מראים ששם משפחה זה קיים לכל המאוחר מאז שנת 1750. הוכח ששם זה קיים לפני שנת 1804, השנה שבה שיהודים נדרשו לקבוע שם משפחה על ידי קוד נפוליאון.

== טענות לקשר כוהני ==
צאצאים רבים של משפחת רכטמן מאמינים שהם צאצאים למשפחת כוהנים יהודית. אמונה זו נתמכת על ידי יהודים מצאצאי רכטמן הכותבים את מסמכיהם בסיומת מוספת "הכהן", או הנוהגים לסמן את קברם בסמל הברכה הכוהנית של הידיים הפרושות או הנוגעות זו בזו.
סימון קבר זה מציין במפורש את השם של האדם כבן למשפחת כוהנים
יהודים אלו טוענים שמקור השם הוא במשמרות הכהונה, לפיהן המשמרת השישית נקראה "מימין". משפחות רכטמן אחרות מחזיקות בהנחה שהשם הוא משבט לוי ולאו דווקא כהני.

=== תעוד במצבות ומסמכים ===
יהודים בעלי שם המשפחה רכטמן ממשיכים לתעד את מעמדם הכהני באמצעות אזכורים של שם השבט הכהני (או לויי), שתועדו על מצבות קבורה, וכן במסמכים יהודיים אחרים כמו כתובות נישואין.<gallery>
קובץ:Solomon Reitman d. 1901.jpg|שימוש בתוספת "הכהן" על קבר
קובץ:Jerahmeel Ralph Rechtman & Frieda Greenberg’s Ketuba (May 9, 1948).png|שימוש בתוספת "הכהן" בכתובה של חתן בעל שם המשפחה רכטמן
קובץ:Rechtman Mishnayot with Glosses.png|חתימות שונות ורישומי בעלות. חתימת רבי "אברהם יצחק בן רבי מרדכי מחלייבסקי מסווינציאן". הרבה תיקונים והגהות [כנראה] בכתב ידו. סדר קודשים מכיל חתימות של הרב "שלמה הכהן רכטמן". כתב עת [Revision] מ-1861–1892.
קובץ:Rechtman Record Yad Vashem.jpg|תיעוד משפחתי ב"יד ושם" באיות "רכטמן" ברוסית
</gallery>

== אנשים מפורסמים בעלי שם רכטמן ==
* אלכסנדר ריטמן (1890-1940), מתמטיקאי פולני
* אילן רכטמן (נולד ב-1963), פסנתרן, מלחין ומנהל מוזיקלי ישראלי.
* יאן א. ריטמן (1911-1989), מהנדס חשמל וחלוץ מחשבים פולני-אמריקאי
* ג'ון ריטמן (נולד ב-1946), פילוסוף אמריקאי של תולדות האמנות, הארכיטקטורה והפילוסופיה הקונטיננטלית
* לודוויק ריטמן (1881-1965), בקטריולוג פולני וממייסדי יוניסף
* קארין רכטמן (נולדה ב-1964), מפקחת ומפיקת קולנוע אמריקאית
* מרדכי רכטמן (1926-2023), נגן בסון, מנצח, מורה אקדמי ומעבד ישראלי
* ריקי רכטמן (נולד ב-1965), איש טלוויזיה ורדיו אמריקאי
* שמואל רכטמן (1924-1988), פוליטיקאי ישראלי שכיהן כראש עיריית רחובות בין השנים 1970 עד 1979
* יעקב צידקוני (רכטמן) (1902-1973), אתנוגרף ישראלי
קטגוריה:שמות משפחה אשכנזיים
מפלגת הפועלים של בריטניה

מפלגת הפועלים של בריטניה (WPB), היא מפלגת שמאל סוציאליסטית-שמרנית<ref></ref><ref></ref> בבריטניה שנוסדה בדצמבר 2019 בראשות ג'ורג' גאלאוויי, חבר הפרלמנט של רוצ'דייל מאז בחירות המשנה ב-2024. המפלגה הוקמה בתגובה לתבוסה המוחצת של מפלגת הלייבור בבחירות הכלליות בבריטניה ב-2019 והתפטרותו של ג'רמי קורבין מראשות מפלגת הלייבור.<ref name=":0"></ref> הקמת המפלגה זכתה לתמיכת המפלגה הקומוניסטית של בריטניה (CPGB-ML), ובכנס הייסוד של המפלגה נבחר ג'וטי בראר, סגן יו"ר ה-CPGB-ML, כסגן מנהיג מפלגת הפועלים.<ref></ref>

במרץ 2021 הציבה המפלגה לראשונה מועמד מטעמה, בבחירות-המשנה למועצה מקומית במחוז ארגייל וביוט.<ref></ref> פול בארוז, מועמד המפלגה, הגיע למקום האחרון מתוך שישה עם 22 קולות בלבד.<ref></ref> הפעם הראשונה בה מועמד מטעם מפלגת הפועלים התמודד לפרלמנט הבריטי הייתה בבחירות המשנה במחוז באטלי וספן שנערכו ביולי 2021. ג'ורג' גאלאוויי ייצג את המפלגה בבחירות אלה<ref name=":0" /> והגיע למקום השלישי עם למעלה מ-20% מהקולות, בעוד מועמד המפלגה הליברל דמוקרטית הוותיקה הגיע למקום הרביעי.<ref></ref> במהלך מסע הבחירות שלו התמקד גאלאוויי בסוגיות השטחים הפלסטיניים, הסכסוך על חבל קשמיר, וביקורת על מנהיג הלייבור קיר סטארמר.<ref></ref><ref></ref> הקמפיין זכה לתשומת לב תקשורתית רבה בעיקר לאחר מקרי הטרדה כנגד המועמדים שעליהם דווח בימים האחרונים לפני הבחירות עצמן.<ref></ref> לאחר פרסום התוצאות פרסמה השדולה היהודית במפלגת הלייבור הצהרה כי זהו "ניצחון לתקווה ולהגינות על פני הפוליטיקה הרעילה של גאלאוויי".<ref></ref>

בכינוס המפלגה בדצמבר 2023 נבחר גאלאוויי מחדש כיו"ר ולצידור שלושה סגנים – כריס ויליאמסון, חבר פרלמנט לשעבר מטעם הלייבור שהושעה מהמפלגה; אנדי האד, סגן נשיא ארגון העובדים בתחבורה הציבורית; ופיטר פורד, שגריר בריטניה לשעבר בבחריין ובסוריה.<ref></ref>

ב-29 בפברואר 2024 הפך גאלאוויי לחבר הפרלמנט הראשון מטעם מפלגת הפועלים לאחר שניצח בבחירות המשנה במחוז רוצ'דייל<ref></ref> עם כמעט 40% מהקולות, ולאחר שהלייבור הסירה את תמיכתה במועמד מטעמה לאחר שפורסם כי טען שישראל הייתה שותפה למתקפת הפתע של חמאס ב-2023.<ref></ref> עם זאת, בבחירות הכלליות שנערכו באותה שנה לא הצליח גאלוויי להיבחר מחדש והמפלגה איבדה את המושב.<ref></ref>

== אידאולוגיה ==
המפלגה מגדירה את עצמה כ"רדיקלית כלכלית עם מדיניות חוץ עצמאית" ו"מחויבת חד משמעית לפוליטיקה מעמדית".<ref></ref> היא הביעה תמיכה בכלכלה מתוכננת. במאי 2021 תיאר גאלאוויי את המפלגה כ"אלטרנטיבה הפטריוטית של מעמד הפועלים ל"ווק" המזויף והאנטי-בריטי של הלייבור".<ref></ref><ref></ref> המפלגה ספגה ביקורת בביטאון המפלגה הסוציאליסטית בבריטניה, והואשמה בריאקציונרית ובכך שהיא "מתנגדת למאבקים רבים של מעמד הפועלים, כמו דיכוי חברתי והידרדרות באיכות הסביבה".<ref></ref>

מצע המפלגה כולל תוכנית של 10 נקודות,<ref></ref> הדוגלת ב"שיקום התעשייה הבריטית", "דיור הגון" לכולם, תחבורה ציבורית "חינמית או זולה" וחיסול רשימות ההמתנה של שירותי הבריאות הממלכתיים (ה-NHS). התכנית קוראת ליציאה של בריטניה מברית נאט"ו ולקיום משאל עם על התכנית הממשלתית לצמצום פליטות מזהמים לאוויר בשל ה"היסטריה האפוקליפטית הירוקה שמציפה את התקשורת".<ref></ref>

==קישורים חיצוניים==
* 

== הערות שוליים ==

קטגוריה:הממלכה המאוחדת: מפלגות
קטגוריה:מפלגות שהוקמו ב-2019
קטגוריה:מפלגות סוציאליסטיות
קטגוריה:מפלגות שמרניות
קטגוריה:מפלגות אירוסקפטיות בממלכה המאוחדת
קטגוריה:מפלגות אנטי-ציוניות
עומר מאייר

עומר מאייר (נולד ב-8 באוקטובר 2006) הוא כדורסלן ישראלי המשחק בעמדת הרכז במכבי תל אביב מליגת העל בכדורסל והיורוליג.

== ראשית חייו ==
מאייר נולד ברמת גן וגדל ברמת השרון. כשהיה בבית הספר היסודי החל לשחק במחלקת הנוער של מכבי תל אביב וכבר בכיתה י' עלה לקבוצת הנוער של המועדון, בה משחקים נערים בכיתות י"א וי"ב. ב-2022 זכה מאייר עם קבוצת הנערים א' של המועדון בגביע המדינה לאחר שקלע 24 נקודות ואת סל הניצחון ב-73–72 על הפועל עמק חפר, וב-2023 זכה עימה בדאבל של אליפות וגביע.

בעונת 2023/24 הוביל את קבוצת הנוער של המועדון לזכייה בליגת העל בכדורסל לנוער לאחר ניצחון בגמר על עמק חפר, ונבחר לשחקן המצטיין של הפלייאוף.

== קריירה מקצועית ==
ב-26 ביולי 2023 הוכרז שמאייר יצטרף לסגל הקבוצה הבוגרת של המועדון המשחקת בליגת העל בכדורסל וביורוליג, ולצד זאת המשיך לשחק בקבוצת הנוער. ב-26 באוקטובר 2023 הוא ערך את הופעת הבכורה שלו ביורוליג כששיחק 6 דקות בהפסד 79–107 למונקו במסגרת המחזור השני של עונת , וב-30 בנובמבר, בגיל 17 ו-53 ימים, הפך מאייר לשחקן הצעיר ביותר בהיסטוריה של מכבי תל אביב שרושם נקודות במסגרת אירופית כשקלע שלוש נקודות בניצחון 101–82 על אלבה ברלין. ב-11 בדצמבר ערך את הופעת הבכורה שלו בליגה כשקלע 9 נקודות ומסר 6 אסיסטים בניצחון 94–74 על בני הרצליה, וב-26 במאי 2024 רשם שיא קריירה של 16 נקודות, כולל 4 שלשות, בניצחון 117–95 על עירוני קריית אתא. בסיום עונת זכה עם הקבוצה באליפות המדינה.

== קריירה בנבחרת ==
ב-2021 שיחק מאייר במדי נבחרת ישראל בכדורסל עד גיל 16 בטורניר הצ'לנג'ר האירופי שנערך בנובי סאד, סרביה, וקלע 8.8 נקודות בממוצע למשחק כשהיה השחקן הצעיר ביותר בטורניר כולו . ב-2022 שוב שיחק בנבחרת הקדטים, הפעם באליפות אירופה בכדורסל עד גיל 16 בה סיימה ישראל במקום החמישי, ורשם ממוצעים של 15 נקודות ו-4 ריבאונדים למשחק. ב-2023 ייצג את נבחרת הנוער באליפות אירופה בכדורסל עד גיל 18, בה סיימה ישראל במקום השישי, והעמיד ממוצעים של 15.6 נקודות ו-3.9 אסיסטים למשחק.

== קישורים חיצוניים ==

*[https://www.fiba.basketball/en/player/295664/Omer-Mayer פרופיל], באתר פיב"א
*[https://basket.co.il/player.asp?PlayerId=14379 פרופיל], באתר מנהלת ליגת העל בכדורסל
*
*
*

== הערות שוליים ==

קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:ישראלים שנולדו ב-2006
ססיליה אלוורז

ססיליה אלוורז (באנגלית: Cecilia Alvarez; נולדה ב-15 באפריל 1950) היא אמנית צ'יקנו אמריקאית הידועה בציורי שמן וציורי קיר המתארים נושאים של פמיניזם, עוני והשפלה סביבתית בארצות הברית ובאמריקה הלטינית. <ref></ref> <ref></ref> עבודותיה נאספות על ידי המוזיאון המקסיקני לאמנויות יפות, <ref></ref> מוזיאון האמנות של סיאטל ועל ידי קרן קייזר.<ref></ref>

== ביוגרפיה ==
אלוורז נולדה בעיר נשיונל סיטי, קליפורניה, לאב קובני ולאם מקסיקנית. <ref></ref> היא גדלה עם שני הוריה בסן דייגו, קליפורניה ובטיחואנה, מקסיקו.<ref></ref> האמנות שלה שואבת השראה מהחינוך המגוון שלה במגוון מסגרות תרבותיות ופוליטיות.

אלוורז היא אמנית אוטודידקטית. היא התחילה ללמוד באוניברסיטת המדינה של סן דייגו אך לא השלימה את לימודיה כי היא הרגישה שזה לא הכרחי. באוניברסיטה נאמר לה מאחר שהיא אישה מקסיקנית-אמריקאית, עבודתה לעולם לא תיחשב "אמנות יפה." אלוורז החלה לעזור למשפחתה כלכלית בגיל עשרים ושלוש, לאחר שעזבה את הקולג'.<ref></ref>

בשנת 1975 עברה אלווארז למדינת וושינגטון שם היא יצרה את רוב יצירות האמנות שלה.

מ-1978 עד 1981, היא למדה באוניברסיטת מזרח וושינגטון.

היא מתגוררת ועובדת בסיאטל, וושינגטון עם בעלה ושני ילדיה.

== אומנות ==
אלוורז היא בעיקר ציירת, אבל היא עבדה על יצירות אמנות ציבוריות גדולות ועל עזרה לבני נוער ליצור ציורי קיר כדי להעלות את המודעות התרבותית. <ref></ref> אלוורז משתמשת בדימויים אישיים באמנותה על מנת למתוח ביקורת על נושאים שחשובים לה מבחינה פוליטית ותרבותית. היא הצהירה כי היא מקווה "ליצור שיח באמצעות האמנות שלה, בנושאים של זכויות ועוני" אלוורז מנסה להגדיר מחדש את הערכים התרבותיים המיוחסים לנשים ואת הרעיון של משפחה באמצעות האמנות שלה. הדואליות שלה כאישה מקסיקנית מגדירים את האמנות שלה כשהיא קובעת, "איך אנחנו משתלבים ביקום, מספרים בדיחות, שומעים מוזיקה, מניחים אריחים..מפתחים את כל היכולת לחשוב על אנושיות." <ref></ref> השימוש בדימויים נשיים בעבודתה מתייחס למערכת היחסים הקרובה של האמנית עם אמה ודודתה, אשר שתיהן העניקו לה את ערכי המשפחה והקשר האנושי. <ref></ref>

באמצעות האמנות שלה, היא מקווה לעורר דיאלוג על החשיבות החברתית המיוחסת למושגים כמו יופי וכוח. בשנת 1991, אלוורז העניקה הדפס צבעוני של הציור שלה "Las Cuatas Diego" לאוסף הקבוע של המוזיאון המקסיקני הממוקם בסן פרנסיסקו.

בשנת 1994, אלווארז הוזמנה על ידי ועדת האמנויות של מדינת וושינגטון לפרויקט אמנות ציבורי גדול שבו עיצבה ויצרה אמנות ואלמנטים ארכיטקטוניים במרכז לפעילויות הסטודנטים בסיאטל סנטרל קולג'. היא עבדה בשיתוף פעולה הדוק עם אדריכלי הבניין. אלמנטים אלו הם חלונות חרוטים, דוגמאות בטון בהתזת חול, אריחי קרמיקה וחיפוי חוץ. היא ציינה, "הכוונה של דפוסים אלה הייתה לא רק לתת כבוד לתרבויות המיוצגות, אלא לנסות להחדיר למבנים ולאתר תחושת שייכות ואינטימיות." <ref></ref>

== הערות שוליים ==

קטגוריה:אמניות אמריקאיות
קטגוריה:בוגרי אוניברסיטת מזרח וושינגטון
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
פנאזופירידין

פנאזופירידין (באנגלית Phenazopyridine) היא תרופה המשמשת כמשכך כאבים, לשם הקלה על תסמינים הנגרמים על ידי גירוי בדרכי השתן, כאב, צריבה ותחושת דחיפות בצורך מתן שתן. תסמינים אלו נגרמים עקב סיבות שונות כמו דלקת, ניתוח, או פרוצדורה רפואית ונזק בדרכי השתן. התרופה אינה מטפלת בגורם לתסמינים אלו, אך ביכולתה להקל עליהם במקביל לטיפול בגורם.

==היסטוריה==
פנאזופירידינים סונתזו לראשונה בשנת 1914 ואומצו לראשונה על ידי US pharmacopeia בשנת 1928.

בישראל, נדרש מרשם רופא על מנת לקבל את התרופה.

==שימוש==
פנאזופירידין הוא משכך כאבים מקומי של דרכי השתן. תרופה זו מקלה על תסמינים של גירוי, כאב, צריבה ותחושת דחיפות עקב דלקת בדרכי השתן (UTI), ניתוחים או פרוצדורות רפואיות, או עקב נזק שנגרם לרקמה. 
במקרה של דלקת בדרכי השתן ומתן אנטיביוטיקה, אין ליטול את התרופה מעל 1-2 ימים, כיוון שהיא עלולה למסך על תסמיני הדלקת. 

* צורת מתן ומינון תרופתי: 100-200 מ"ג, דרך הפה (PO), שלוש פעמים ביום.
יש להקפיד ליטול את התרופה לאחר ארוחה, לשם הורדת הסיכון לתופעות לוואי הקשורות למערכת העיכול.<ref></ref>

==התוויות נגד==
התוויות נגד<ref></ref>:

* חולים עם אי ספיקת כבד
* חולים עם אי ספיקת כליות
* חולים בעלי G6PD- בעלי סיכון גבוה יותר לפתח אנמיה המוליטית ומטהמוגלובינמיה.

==פרמקולוגיה==
מנגנון הפעולה של פנאזופירידין אינו ידוע לחלוטין. ישנם מחקרים המציעים כי התרופה גורמת לאפקט מקומי של שיכוך כאבים בשכבת הריר המרפדת את דרכי השתן. התרופה עושה זאת באמצעות עיכוב תעלות נתרן תלויות מתח ותתכן גם מעורבות של סיבי תאי עצב מקבוצה A. 

לאחר מתן פומי, התרופה עוברת תהליך ספיגה מהיר במערכת העיכול ומגיעה לריכוזה המקסימלי בדם תוך 2-3 שעות (Tmax). האזור המדויק במערכת העיכול בו היא עוברת ספיגה אינו ידוע. 

רוב המטבוליזם של התרופה מתרחש בכבד. 

פינוי התרופה לאחר מתן פומי, מתרחש דרך הכליות והשתן. בקירוב, 41-65% מהמנה של התרופה מופרשים בשתן בצורתם המקורית<ref></ref>.

==תופעות לוואי==
תופעות לוואי של פנאזופירידין כוללות (מהשכיח לנדיר):

*כאבי ראש, סחרחורות, קלקול קיבה, שתן אדום-חום. 
*תופעות לוואי חמורות: הצהבה של העור/העיניים, שינוי בכמות השתן, שתן דמי או סימנים אחרים של בעיות בכליות, הקאות, חום, צמרמורות, עייפות, קוצר נשימה, דופק מהיר, פרכוסים.
*תגובה אלרגית חמורה הכוללת פריחה, גירוד/נפיחות בעיקר של הפנים, הלשון והגרון, סחרחורת חמורה, קשיי נשימה.

===היריון והנקה=== 
* קטגוריית הריון - B, תרופה העוברת את השלייה. תרופה זו לא הראתה סיכון במחקרים שנעשו בבעלי חיים, אך אין מחקרים זמינים בבני אדם.
* קטגוריית הנקה - לא ידוע האם התרופה עוברת בחלב האם לעובר. הפגיעה המשוערת בתינוק היונק נמוכה.

== אינטראקציה עם תרופות ==
לפנאזופירידין קיימת אינטראקציה עם Prilocaine - תרופה המשמשת לאלחוש מקומי, לרוב בשימוש בטיפולי שיניים. כאשר שתי התרופות נצרכות ביחד, עולה הסיכון לפיתוח תופעת לוואי מטהמוגלובינמיה. לכן, יש להיוועץ עם רופא לגבי שילוב שתי התרופות ולהיות במעקב.

== שמות מסחריים ==
*Azo-Standard
*Baridium
*Nefrecil
*Phenazodine
*Prodium
*Pyridate
*Pyridium
*Sedural
*Uricalm
*Uristat
*Uropyrine
*Urodine
*Urogesic

==קישורים חיצוניים==

* 
== הערות שוליים ==

קטגוריה:משככי כאבים
קטגוריה:מדכאי דלקת שאינם סטרואידים
קטגוריה:רשימת התרופות החיוניות של ארגון הבריאות העולמי